నారాయణ తీర్థ
నారాయణ తీర్థులు (c. 1650 – 1745 CE) 17 వ శతాబ్దమునకు చెందిన ప్రసిద్ధ సంస్కృత రచయిత."కృష్ణ లీలా తరంగిణి" అను గొప్ప సంస్కృత గేయ నాటకమును రచించిన మహానుభావులు. ఈయన కర్ణాటక సంగీత విద్వాంసులు.
నారాయణ తీర్థ యొక్క అసలు పేరు "గోవింద శాస్త్రి". వీరు తెలుగు స్మార్త బ్రాహ్మణ కుటుంబమునకు చెందినవారు. ఈయన గుంటూరు జిల్లా కాజ గ్రామములో గంగాధరము మరియు పార్వతమ్మ దంపతులకు జన్మించారు.. అతి చిన్న వయసులోనే సంగీతము, సంస్కృతము, శాస్త్రాలు అభ్యసించాడు. చిన్నవయసులోనే వివాహము జరిగింది. ఇతని పూర్వీకులు తొలుత ఆ విజయనగరంలో నుండిన పండిత వంశీకులు అనియు తరువాత తరలి తంజావూరు చేరినట్లు తెలియుచున్నది.
వృషభనాథుడు
ఆదినాథుడు అని కూడా పిలువబడే రిషభ లేదా వృషభ నాథుడు జైన మతపు తొలి తీర్థంకరుడు. సంస్కృతంలో రిషభ అనగా మంచి లేదా నాణ్యమైనది అని అర్థం. ఇక్ష్వాకుల కులానికి చెందిన రిషభనాథుడు అయోధ్యలో రాజు నభిరాజ మరియు రాణి మరుదేవిలకు జన్మించాడు. ఇతడు ప్రజలకు వ్యవసాయం, పశుపాలన మొదలగు విషయాలపై అవగాహన కల్పించాడు. ఇతడికి 101 కుమారులు. ఇతని మొదటి కుమారుడు భరత చక్రవర్తి. ఇతడి రెండో కుమారుడు బహుబలి. కర్ణాటకలోని శ్రావణబెళగోళలో ఉన్న మహాశిల్పం ఇతడిదే. రిషభుడు చివరి జీవితంలో సన్యాసం పుచ్చుకొని మోక్షజీవితాన్ని గడిపినాడు.ఇతని గురించి ప్రస్తావన ఋగ్వేదంలో కలదు. విష్ణు భాగవత పురాణాలు నారాయణ అవతారం గా పేర్కొన్నాయి.ఇతని చిహ్నం ఋషభం. ఇతని కొడుకు గోమఠేశ్వరుడు,కుమార్తె బ్రహ్మి.ఇతని కైలాస శిఖరం దగ్గర నిర్యాణం చెందినట్లు భావిస్తున్నారు..